A készpénzfelvétel díja akkor érdekes, ha a havonta 2 (összesen maximum 150 ezer forintig) ingyenes felvételen túl további alkalmakkor is szeretnél automatából (ATM) pénzt kivenni. Alapvetően tehát az a legköltséghatékonyabb, ha nem léped át a havi 2 alkalmat és a 150 ezer forintos határt. Ám ha valamilyen oknál fogva ez mégis rendszeresen megtörténik, akkor érdemes arra is figyelned, hogy mennyi a készpénzfelvétel díja. A bankok leginkább  aszerint határozzák meg a díjat, hogy az saját automatájukat használod, vagy idegen banknál veszel fel készpénzt. Más bank ATM-jét használni a legtöbbször magasabb költséggel jár. A havi 2 db, összesen maximum 150 ezer forint összegű ingyenes készpénzfelvételi lehetőséghez egy nyilatkozatot kell kitöltened a banknál, és attól kezdve járnak neked az ingyenes készpénzfelvételek.